CELEX: 62015TN0618
Language: sl
Date: 2015-07-31 00:00:00
Title: Zadeva T-618/15: Tožba, vložena 31. julija 2015 – Voigt/Parlament

21.3.2016   
            
            
               SL
            
            
               Uradni list Evropske unije
            
            
               C 106/35
            
         Tožba, vložena 31. julija 2015 – Voigt/Parlament
   (Zadeva T-618/15)
   (2016/C 106/41)
   Jezik postopka: nemščina
   
      Stranki
   
   
      Tožeča stranka: Udo Voigt (Bruselj, Belgija) (zastopnik: P. Richter, odvetnik)
   
      Tožena stranka: Evropski parlament
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razglasi za nično zavrnitev predsednika Evropskega parlamenta glede dostopa do prostorov Evropskega parlamenta za tiskovno konferenco tožeče stranke 16. junija 2015;
            
         
               —
            
            
               razglasi za nično prepoved predsednika Evropskega parlamenta glede dostopa za ruske udeležence konference 16. junija 2015;
            
         
               —
            
            
               toženi stranki naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi tožbeni razlog: kršitev Pogodb
               
                           —
                        
                        
                           Tožeča stranka navaja, da so z zavrnitvijo prošnje za uporabo prostorov in prepovedjo dostopa ruskim udeležencem kršene Pogodbe oziroma pravni standardi za njihovo uporabo.
                        
                     
                           —
                        
                        
                           Tožeča stranka naj bi imela v skladu z ureditvijo predsedstva Evropskega parlamenta glede sej političnih skupin 4. julija 2005 pravico do uporabe zadevnih prostorov. Za zavrnitev ni bilo posebnih razlogov glede na to, da v tistem času prostori niso bili zasedeni in navedena tiskovna konferenca ni predstavljala grožnje za varnost in ni mogla negativno vplivati na delo Parlamenta. Tožeči stranki je bilo tako preprečeno podajanje informacij o njenem delu.
                        
                     
                           —
                        
                        
                           Z zavrnitvijo dostopa ruskim gostom se krši prepoved diskriminacije na podlagi etničnega porekla in državljanstva (člen 21(1) Listine Evropske unije o temeljnih pravicah).
                        
                     
         
               2.
            
            
               Drugi tožbeni razlog: zloraba pooblastil
               
                           —
                        
                        
                           Tožeča stranka navaja, da je ravnanje predsednika Evropskega parlamenta očitno popolnoma samovoljno in v diametralnem nasprotju s prepovedjo diskriminacije iz primarnega prava.